stanford-oval/wikipedia huggingface dataset:
דיסקוגרפיה של מתי כספי

| דיסקוגרפיה של מתי כספי |
| --- | --- |
 אלבומי אולפן ↙:  19
 אלבומי הופעה ↙:  1
 אלבומי אוסף ↙:  8
מתי כספי (נולד ב-30 בנובמבר 1949) הוא זמר-יוצר, מוזיקאי, מלחין, פזמונאי ומעבד מוזיקלי ישראלי. זוכה "פרס אקו"ם" בתחום המוזיקה.
לכספי דיסקוגרפיה רבת-שנים, הכוללת תשעה עשר אלבומי אולפן, אלבום הופעה אחד (כסולן), שמונה אלבומי אוסף ולפחות עשרה אלבומים של שיתופי פעולה עם אמנים אחרים.
אלבומים > אלבומי הופעה

| שם | יצא לאור | סוגה | חברת תקליטים | שירים |
| --- | --- | --- | --- | --- |
| הופעה חיה בערד | 1997 | מוזיקה קלה | NMC |  דיסק 1: נעימת פתיחה (בעצב)  מישהו  עוד תראי את הדרך  שיר היונה  ימי בצורת  לקחת את ידי בידך  לא ידעתי שתלכי ממני  אין שלווה  עיר עצובה  מערבה מכאן  איך זה שכוכב  עוד יום  כלבלב הו בידי בם בם דיסק 2: נחליאלי  ימי בנימינה  שיר עם נקי  אחרי שנסעת (ואותך)  יום יום אני הולך למעונך  ילדותי השנייה  כמעט טוב  היא חזרה בתשובה  הנה הנה  ברית עולם  מקום לדאגה  |
אלבומים > שיתופי פעולה

| שם | אמן משותף | יצא לאור | סוגה | חברת תקליטים | שירים |
| --- | --- | --- | --- | --- | --- |
| לא אכפת להם | שלישיית לא אכפת להם | 1971 | מוזיקה קלה | Phonodor |  יאוש פגש יאוש  איש הרחוב  אל תלך ג'ק  ירח כבר נטרף  למה לא כל יום שבת?  השנה היפה ביותר בחיי  למה את יפה כל כך הערב  לא אכפת להם  שלום בהזדמנות  לא לך  לו  שתי ציפורים  |
| מאחורי הצלילים 1973 | שלמה גרוניך | 1973 | מוזיקה קלה | הד ארצי |  פתיחה + אלוהים מרחם  אבי  אל נא תלך  יום לפני הדין  כשאלוהים אמר בפעם הראשונה  ציור  רוצה שנית  מאחורי הגדר הלבנה  קוינטה  ואותך  בן-גוריון  |
| הים - משיריו של המלחין והזמר הברזילאי דוריוואל קאימי | אמנים שונים | 1975 | מוזיקה קלה | הד ארצי |  מתוק למות בים  הרוח  לדייג שתי אהובות  הסירה חזרה לבד  הדייג  מרש הדייגים  הים  הבטחת הדייג  אלך למאראקאנגליה  הסמבה שלי  במקצב ברזילאי  געגועים לאיטפואן  |
| ארץ טרופית יפה | אמנים שונים | 1977 | מוזיקה קלה | CBS |  ארץ טרופית יפה  בוא נחזור  קשה לעבוד  איזה כדורגל  עזור לי  אצלי בבית  הגיטריסט  קרנבל דיזנגוף  אושר  שירו שיר  אמור לי  אלוהים נותן הכל  קדימה אחורה  סמבה בשניים  |
| שירי הבלקן | אמנים שונים | 1980 | מוזיקה קלה | NMC |  וסיליקה  שיר חורף יוגוסלבי  באטאטה  העלמה וגדוד הפרשים  דודתי ישבה לסעוד  ודרכי עוד ארוכה  אמא כל הלילה לא ישנתי  רודף שמלות  ילדותי האבודה  בוא אל החתונה  הרועה והמדונה  יש לי בחור צנוע  |
| עמק הנהר האדום | אמנים שונים | 1981 | מוזיקה קלה | הד ארצי |  בלוז חולה האהבה  ג'ון בריון  אני שמורת טבע  ויתרתי  בעקבות השועל  היי איילת  עמק הנהר האדום  רכבת המשא  רק לצידו  גם בלילה  אדבר איתך בשיר  מה שנכון נכון  אני יכול לעזור  אולי אהבה  |
| קוים - קטעים אינסטרומנטליים | אמנים שונים | 1981 | מוזיקה קלה | הד ארצי |  סיימנו!  ארוחת בוקר  מעלית  לילה  זמן  חמסין  דבקה מצב רוח  קיסריה  בין שתיים לארבע  בואי נטייל  בוסה חיק צת  כפר דייגים  בריכת גורדון  |
| שיר אהבה רחוק | הפרברים | 1983 | מוזיקה קלה | NMC |  שיר לדרום אמריקה  שיר אהבה רחוק  ארץ שמש ומים  חוק מס' 3 (אינסטרומנטלי)  רוצה לברוח  סילבריו  גלופרה  העגלה החורקת  אהבה נואשת  בלב כבד  אלפונסינה והים  אני אשתגע  |
| מאחורי הצלילים 1984 | שלמה גרוניך | 1984 | מוזיקה קלה | NMC |  אל נא תלך  מאחורי הגדר הלבנה  כשאלוהים אמר בפעם הראשונה  מקום לדאגה  אפשר לחיות בתל אביב  ציור  שיר אהבה טרי  יש לי סימפטיה  מות אבי  ק.ג.ב  בן-גוריון  |
| מאחורי הצלילים 2002 | שלמה גרוניך | 2002 | מוזיקה קלה | CDI |  אלוהים מרחם  כשאלוהים אמר בפעם הראשונה  אל נא תלך  מאחורי הגדר הלבנה  רוצה שנית  שיר אהבה טרי  שירים פשוטים  הזמן עובר  את האשה שלי  סליחה  שום מקום  ילדה שנותרה על החוף  סימפתיה  היא חזרה בתשובה  נואבה  אחרי שנסעת (ואותך)  ק.ג.ב  בן-גוריון  עכשיו זה שנינו  ציור  |
| מה זאת אהבה - המופע המשותף | ריקי גל | 2012 | מוזיקה קלה | Helicon |  הנה פתחתי חלון  ילד אסור ילד מותר  לא ידעתי שתלכי ממני  היא שלו והוא שלה  היא חזרה בתשובה  טוקיו גדולה  ימי בצורת  סליחה  אילו יכולתי  אוהבת אותך יותר  בצער לא רב  מה זאת אהבה  ילדותי השנייה  מערבה מכאן  מקום לדאגה  נערת הרוק  |
משיכת חבל

משיכת חבל
משיכת חבל בהודו
משיכת חבל היא תחרות ספורט שבה מתמודדות שתי קבוצות אחת כנגד השנייה במבחן חוזק באמצעות חבל.
הספורט היה חלק מהמשחקים האולימפיים מ-1900 עד 1920, אך לא נכלל בהם מאז. לספורט זה קיימת אליפות עולם בין מדינות המתרחשת אחת לארבע שנים ומאורגנת על ידי הפדרציה העולמית למשיכת חבל (TWIF). נכון ל-2005 חברות בפדרציה כ-34 מדינות. הפדרציה מארגנת גם תחרויות בין מועדונים. מועדוני משיכת חבל קיימים בארצות רבות ובתחרויות משתתפים גם גברים וגם נשים.
בהשאלה נהוג להשתמש בביטוי על מנת לתאר שימוש בכוח ברוטלי בין שתי קבוצות מנוגדות, למשל בין שתי מחלקות בארגון. לעיתים קיים צד שלישי המשמש כ"חבל" במאבק בין הצדדים.
חוקים

בתחרות חבל נערכות שתי הקבוצות בשני קצות חבל (שהיקפו כ-10 סנטימטרים). בכל קבוצה שמונה משתתפים שמשקלם הכולל אינו עולה על המשקל המקסימלי שהוגדר לקבוצת המשקל בה הם מתחרים. על החבל מסומן "קו האמצע" ושני סימונים במרחק ארבעה מטרים משני צדדיו של קו האמצע.
הקבוצות מתחילות כשקו האמצע של החבל ממוקם ישירות מעל קו התחלה המשורטט על הקרקע. ברגע שההתמודדות מתחילה, מנסה כל קבוצה למשוך את הקבוצה השנייה עד שהסימון של הקבוצה היריבה יעבור מעל קו ההתחלה המשורטט על הקרקע או עד שהקבוצה היריבה תבצע עבירה (למשל כשאחד מאנשי הקבוצה היריבה מתיישב או נופל).
הפדרציה מציינת במפורש את סוג הנעליים שמותר לנעול, למשל אסור שהנעליים יכילו עוקצים ממתכת. אחיזת החבל חייבת להיות בידיים בלבד. אסור להשתמש בכפפות או באמצעי מכני אחר לאחיזת החבל אך מותר להשתמש בשרף למניעת החלקה. האדם האחרון בכל קבוצה המכונה "עוגן", והוא היחידי שמותר לו לכרוך את החבל סביב גופו, ולכן גם מותר לו ללבוש מגן מיוחד מתחת לחולצה.
חוקים > קבוצות משקל

קל מנוצה - עד 480 ק"ג
נוצה – עד 520 ק"ג
קל – עד 560 ק"ג
בינוני קל – עד 600 ק"ג
בינוני – עד 640 ק"ג
סיירת – עד 680 ק"ג
כבד עד 720 ק"ג
קאטץ ללא מגבלת משקל
משיכת חבל
משיכת חבל באולימפיאדת סנט לואיס (1904)
ועדה מיוחדת לחקירת פעולות ישראל המשפיעות על זכויות האדם של העם הפלסטיני

הוועדה המיוחדת לחקירת פעולות ישראל המשפיעות על זכויות האדם של העם הפלסטיני וערבים אחרים בשטחים הכבושים (UNSCIIP), הנקראת בקצרה "הוועדה המיוחדת לפעולות ישראל", הוקמה כתוצאה מהחלטה מספר 2443 של העצרת הכללית של האומות המאוחדות, ב-19 בדצמבר 1968.
מטרת הוועדה הוא לפקח על "כיבוד ויישום זכויות האדם בשטחים הכבושים". הוועדה מורכבת מנציגי שלוש מדינות החברות באו"ם, הממונים על ידי נשיא העצרת הכללית של האומות המאוחדות.
החל מיוני 2019 ראש הוועדה הוא המשפטן מוהן פיריס (אנ'), שהוא שגריר סרי לנקה באו"ם. חברי הוועדה הנוספים הם שגריר מלזיה באו"ם ושגריר סנגל באו"ם.
מטרות הוועדה

הוועדה המיוחדת הוקמה כדי לבדוק את השפעתו של הכיבוש הישראלי על תושבי השטחים הפלסטיניים. הוועדה מכינה מדי שנה דו"ח הסוקר את פעולות ישראל המשפיעות על הפלסטינים, בהן הקמה והרחבה של התנחלויות, יישום תנאי אמנת ז'נבה הרביעית ואפשרויות למימוש זכות השיבה. המנדט של הוועדה המיוחדת מתחדש מדי שנה על ידי העצרת הכללית של האו"ם.
על פי מחקר של לורי אלן מאוניברסיטת לונדון, פעילות הוועדה לאורך השנים תרמה לכך שהסכסוך הישראלי-פלסטיני הוגדר כבעיה מדינית, שנדרש עבורה פתרון מדיני. בנוסף לכך, היא הצביעה על המשפט הבינלאומי כמקור לתמיכה בזכויות הפלסטינים, בהתאם לרוח מגילת האומות המאוחדות.
דו"חות הוועדה

הוועדה מפרסמת דו"ח אחת לשנה. הדו"חות מוגשים לעיונה של הוועדה הרביעית של העצרת הכללית של האומות המאוחדות. להלן הדיווחים משנת 2022 ואילך.
דו"חות הוועדה > דו"ח 2022

דו"ח מס' A/77/501 מתאריך 3 באוקטובר 2022 מכיל סקירה של מספר נושאים, בהם הסגר על רצועת עזה והחשש ממשבר הומניטרי, עלייה במספר ההרוגים הפלסטינים מירי כוחות צה"ל, עלייה במקרי אלימות מצד מתנחלים, הפללה ומעצר של פעילי זכויות אדם, וכן פגיעה בעיתונאים, כאשר המקרה הבולט בדו"ח הוא הירי בשירין אבו עאקלה. נושא נוסף בסקירה הוא פינוי פלסטינים מהאזורים בהם הם מתגוררים, ובפרט באזור מסאפר יטא.
דו"חות הוועדה > דו"ח 2023

דו"ח מס' A/78/553 פורסם בתאריך 25 באוקטובר 2023 אך מכסה אירועים שהתרחשו בין ספטמבר 2022 לספטמבר 2023. הדו"ח מכיל סקירה של מספר נושאים המתארים החמרה בזכויות האדם של הפלסטינים ואת העלייה החדה במקרי אלימות מתנחלים ובמקרי מוות בעימותים עם כוחות צה"ל. הדו"ח מכיל התייחסות נרחבת לשר האוצר בצלאל סמוטריץ' והשר לביטחון לאומי איתמר בן גביר, המתוארים בדו"ח כמייצגים בממשלה את הימין הקיצוני ואת ציבור המתנחלים, ומטרתם להכשיר מאחזים שנבנו באופן בלתי-חוקי ולאשר בניית אלפי יחידות דיור בהתנחלויות, תוך הפרה של החוק הבינלאומי והחלטות האו"ם.
דו"חות הוועדה > דו"ח 2024

דו"ח מס' A/73/363 מתאריך 20 בספטמבר 2024 מכיל סקירה של הפרת זכויות אדם בשטחים הפלסטיניים וברמת הגולן. הוא קובע כי פעולות ישראל במלחמת חרבות ברזל תואמות את המאפיינים של רצח עם, וכי ישראל מיישמת מדיניות אפרטהייד ברצועת עזה, בגדה המערבית וברמת הגולן, בניגוד להחלטות האו"ם והוראות בית הדין הבין-לאומי לצדק. הדו"ח קורא לעסקים בין-לאומיים להימנע מפעילויות שתומכות בנוכחות הישראלית באזורים אלה.
תגובת ישראל

בדו"חות הוועדה נכתב כי ישראל סירבה לבקשות רבות של חברי הוועדה שביקשו לבקר בשטחים הפלסטיניים, וסירבה לשתף פעולה בהכנת דו"חות הוועדה.
הערות שוליים

↑  החלטה 2443 - Respect for and implementation of human rights in occupied territories, באתר האו"ם, ‏19 בדצמבר 1968 (באנגלית).
↑  Annual Mission Statement of the UN Special Committee to Investigate Israeli Practices Affecting the Human Rights of the Palestinian People - Question of Palestine, אתר האו"ם, ‏24 ביוני 2019 (באנגלית).
↑  Lori Allen, A History of False Hope: Table of Contents, Stanford University Press (באנגלית).
↑  Report of the Special Committee to Investigate Israeli Practices Affecting the Human Rights of the Palestinian People and Other Arabs of the Occupied Territories, אתר האו"ם, ‏3 באוקטובר 2022 (באנגלית).
↑  Report of the Special Committee to Investigate Israeli Practices Affecting the Human Rights of the Palestinian People and Other Arabs of the Occupied Territories, אתר האו"ם, ‏25 באוקטובר 2023 (באנגלית).
↑  Report of the Special Committee to Investigate Israeli Practices Affecting the Human Rights of the Palestinian People and Other Arabs of the Occupied Territories, אתר האו"ם, ‏20 בספטמבר 2024 (באנגלית).
רובה חבלים

רובה חבלים הוא התקן מכני המשגר חבל ובקצהו אנקול או חץ, מעין צלצל קטן. בגלל הקושי המכני לבנות רובה חבלים פרקטי הוא קיים בעיקר בספרות הבדיונית, בקומיקס ובקולנוע. זהו אחד הפטנטים המזוהים ביותר עם באטמן, ביחד עם הבאטראנג.
רובה החבלים של באטמן, שלעיתים מכונה Batclaw או Batline או Grapple Gun, הוא אחד הגאדג'טים החשובים והאופיינים ביותר של שלו: מדובר במשגר היורה חבל מחומר חזק במיוחד ובקצהו אנקול (קרס טיפוס), ובאמצעות כננת באטמן מושך את עצמו למעלה כאשר הקרס נתפס במטרה. עיקר השימוש של באטמן ברובה חבלים הוא לטיפוס מהיר על בניינים גבוהים, גורדי שחקים, גשרים וכדומה, וכן לתנועה מהירה על גגות גות'אם סיטי והתנדנדות מבניין לבניין, והכנה לדאייה. בנוסף, רובה החבלים של באטמן משמש גם ללחימה, כגון תפיסת האויב, תלייתו הפוך אחרי ניטרולו, ופריקת נשק מידיו. עיצובי רובה החבלים השתנו בעיבודים השונים, החל מרובה חבלים דמוי אקדח גדול שניסה להיראות כמה שיותר מציאותי וכלה ברובה חבלים עתידני המעוצב בצורה קומפקטית ביותר אך רחוק מלהיות מעשי בטכנולוגיות של סוף המאה ה-20. ברוב העיבודים אין התייחסות למלאי החבלים של באטמן ולטעינה מחדש של רובה החבלים אחרי השיגור: באטמן מצויד בכמות בלתי מוגבלת של חבלים מסוגים שונים ורובה החבלים שלו תמיד טעון ומוכן לשימוש, ולעיתים אף מתבצע בו שימוש מספר פעמים ברציפות, ללא תהליך נראה לעין של טעינה מחדש.
ראו גם

צלצל
צמיד

ילדה הודית העונדת צמידים
צמיד הוא תכשיט בצורת רצועה שקושרים סביב שורש כף היד או כף הרגל. חומרים נפוצים שמהם מכינים צמידים כוללים מתכת, עור, בד, חומרים פלסטיים. לעיתים יש על צמידים תכשיטים, אבנים טובות, קישוטים מעץ, ו/או קישוטים מעצם. צמידים משמשים גם למטרות זיהוי רפואיות. דוגמאות לזיהוי רפואי כוללות צמידים לזיהוי חולים עם אלרגיה ותגי זיהוי לחולים (בייחוד זקנים).
היסטוריה ומשמעות תרבותית

הצמידים הראשונים שנמצאו  נוצרו במצרים העתיקה, לפחות מאז שנת 5000 לפני הספירה. בהתחלה נוצרו הצמידים מחומרים כמו עצמות, אבנים ועצים לצרכים דתיים. צמיד חרפושית הוא אחד מהסמלים המוכרים ביותר של מצרים העתיקה. החרפושית ייצגה לידה מחדש והתחדשות. חרפושיות מגולפות היו נענדות כתכשיטים והוכנסו לתוך תחבושות הפשתן של המומיות. המיתוס המצרי סיפר על אל השמש ח'פרי שדוחף את השמש על פני השמים, כשם שחיפושית זבל מגלגלת את כדור המזון שלה. בחלקים מסוימים בהודו, מספר וסוג הצמידים שאישה עונדת מציין את מצבה המשפחתי.
סוגים של צמידים > צמידי "Charm"

צמיד Charm הוא צמיד המכיל תליונים המסמלים דברים חשובים בחייו של העונד, למשל: סמל מגלגל המזלות, אבן הולדת ועיטור הקשור לתחביב או מקצוע. צמידים אלה עשויים ממתכות זולות או יקרות, והתליונים עשויים מחומרים שונים.
סוגים של צמידים > צמידי "Bangles"

צמידים שהם במצב קשיח ואינם גמישים מכונים Bangles או צמידי Bangles. בדרך כלל הם עשויים מעץ, מתכת או פלסטיק. צמידים אלו יכולים להיות חלקים, מחוספסים או משובצים באבנים. בהודו, נפוצים צמידי "Bangles" שעשויים מזכוכית. צמידים אלו עשויים מזכוכית רגילה ונענדים בקבוצות, כך שתנועת היד גורמת להם להשמיע קול חינני שנשמע כמו צלצול של פעמוני רוח. בהודו מקובל גם שילדים צעירים יענדו צמידי זהב דקים על הידיים והקרסוליים.
סוגים של צמידים > צמיד חרוזים

צמיד חרוזים הוא צמיד שלאורך כל או רוב היקפו יש חרוזים. בדרך כלל בחרוזים יש חור במרכזם והם מחוברים יחד על ידי חוט או רצועה אלסטית דרך החורים.
סוגים של צמידים > צמיד "Link"

צמיד Link הוא צמיד שעשוי מחיבור או קישור של רכיבים שונים או דומים, לעיתים יחד עם תכשיטים. צמיד מסוג זה ניתן להכין ממגוון רחב של חומרים כולל מתכות ואבני חן.
צמידי "Azabache"

באמריקה הלטינית, צמידי "Azabache" נענדים כדי להתגונן מפני עין הרע או בשפתם "מל דה האוחו" ("Mal de ojo"). לתינוקות שזה עתה נולדו עונדים צמידי azabache מתוך אמונה שהדבר יגן עליהם מפני עין הרע.
צמידי "Azabache" > צמידי ספורט

השימוש בסיליקון צבעוני כחומר לייצור צמידי ספורט נהיה פופולרי בזכות נייק ולאנס ארמסטרונג ששיווקו את צמיד Livestrong ממאי 2003. הצלחתם הובילה לכך שצמידי סיליקון הפכו לדרך מקובלת וידועה לשיווק והקמת קרנות ומסעות צדקה. ניתן לדמות את השימוש בסרטי מודעות למטרות דומות.
צמידי "Azabache" > צמידי רפואה אלטרנטיבית

צמיד רפואה אלטרנטיבית הוא צמיד שמיוחסים לו כוחות סגוליים. ישנם סוגים רבים של צמידים מסוג זה כמו צמידי קארמה, צמידי "Ionized" וצמידים מגנטיים. צמידי קארמה מורכבים מחרוזי עץ ולעיתים גם קמעות, ותפקידם להביא מזל טוב או קארמה טובה לעונדים אותם.
צמיד חוט אדום

בבולגריה קיימת מסורת בשם "Martenitsa". שלעיתים, כחלק מהמסורת, יש לכרוך חוט אדום על גבי חוט לבן סביב פרק כף היד כדי לרצות את "באבא מרתה" על מנת שהאביב יגיע מוקדם יותר.
ביוון, בדומה לבולגריה, ישנה מסורת דומה של אריגת צמיד מחוט אדום ולבן ביום הראשון של חודש מרץ ולבישתו עד סוף הקיץ. המסורת נקראת "Martis" ונועדה להגן על עורו של הלובש מפני השמש היוונית החזקה.
בישראל יש שקושרים סביב פרק כף ידם חוט אדום מקבר רחל כסגולה למזל.
צמיד חוט אדום > צמיד סרגל

צמיד סרגל הוא צמיד אשר הורכב ממספר שכבות של רצועות מתכת גמישות אשר נאטמו בתוך כיסויי בד צבעוניים. הצמיד מסוגל להתיישר, ובכך נוצר מתח בתוך רצועות המתכת הקפיציות. כאשר מצמידים את הצמיד המיושר לזרוע הוא גורם לרצועות לקפוץ למצב קשתי ולהתלפף סביב פרק היד.
באנגלית נקרא צמיד זה "צמיד Slap" ‏(Slap - סטירה). שם זה ניתן לאור מאפיינו העיקרי של צמיד ש"סוטר" על היד כאשר הוא נכרך סביבה.
הצמיד היה פופולרי מאוד בקרב ילדים ובני נוער בסוף שנות השמונים ובשנות התשעים המוקדמות, והיה ניתן להשגה במספר רב של דגמים וצבעים. לאחר שנפוצה שמועה שצמידי סרגל עלולים לגרום לפציעה ודימום ירדה הפופולריות שלהם. בישראל הצמיד זכה לעדנה מסוימת בתחילת שנות ה-2000.
ראו גם

צמידי חברות
טבעת
שרשרת
הערות שוליים

↑  Why do women wear bangles? | Sanskriti - Hinduism and Indian Culture Website, Sanskriti - Hinduism and Indian Culture Website, ‏6 בינואר 2014
↑  הרבנית קולדצקי מסובבת את קברה של רחל אמנו עם חוט אדום, באתר בחדרי חרדים, ‏2023-10-25
| --- | --- |
בקרת זהויות :  NLI: 987007283971605171  BnF: cb11969386n (data)  GND: 4143017-7  LCCN: sh85016233  NKC: ph218853 
צמיד ממצרים העתיקה
צמיד Charm מזהב
צמיד ליבסטרונג
צמיד סרגל
צמיד עור עם ניטים ממתכת. צמידים מסוג זה הם אביזר אופנה טיפוסי בסגנונות הפאנק (Punk), מטאל גותי והבי מטאל.
דימתיל פומרט

| --- | --- |

 שם IUPAC
 Dimethyl (E)-butenedioate
 שמות מסחריים בישראל
 פומדרם - fumaderm, טקפידרה - tecfidera, סקילרנס - skilarence
 נתונים כימיים
 כתיב כימי:  C6H8O4 
 מסה מולרית:  144.042259 יחידת מסה אטומית מאוחדת 
 בטיחות
 מעמד חוקי:  תרופת מרשם
 דרכי מתן:  פומי
 מזהים
 קוד ATC:  N07XX09, L04AX07 
 מספר CAS:  624-49-7
 PubChem:  637568
 ChemSpider:  553171
 
דימתיל פומרט (dimethyl fumarate; בקיצור: DMF) הוא מתיל אסטר של חומצה פומרית DMF, בשילוב עם שלושה אסטרים אחרים של חומצה פומרית (FAEs) אושר בגרמניה כטיפול פומי עבור פסוריאזיס (ספחת) בשם המסחרי פומדרם - fumaderm‏.
מאז 2013, DMF משמש לטיפול במבוגרים עם טרשת נפוצה נשנית, בשם המסחרי טקפידרה (tecfidera)‏. ל- DMF יש תכונות אימונומודולטוריות, ללא דיכוי חיסוני משמעותי.
שימוש לא רפואי

בשימוש שאינו רפואי, DMF יושם כביוציד (אנ') ברהיטים או בנעליים, כדי למנוע גידול של עובש במהלך אחסון או הובלה, באקלים לח. עם זאת, בשל מקרים של תגובות אלרגיות לאחר מגע עם העור, אסר האיחוד האירופי על הכללת DMF במוצרי צריכה מאז 1998, ומאז ינואר 2009 נאסר אף ייבוא של מוצרים המכילים DMF‏.
שימוש רפואי

דימתיל פומרט משמש לטיפול בספחת (פסוריאזיס) בפורמולציה פומית, המשלבת תרכובות דומות, כמו גם בפורמולציות פומיות טהורות. DMF נמצא בשימוש גם בפורמולציות פומיות, לטיפול במבוגרים עם טרשת נפוצה נשנית.
אין מידע לגבי השפעת DMF על העובר, במהלך ההיריון; בניסויים בבעלי חיים, חלה פגיעה עוברית במינונים רלוונטיים קלינית.
דימתיל פומרט אף פותח כ- heme oxygenase inducer, מצומד למולקולות המשחררות פחמן חד-חמצני.
היסטוריה

השימוש הרפואי הראשון של דימתיל פומרט תואר בשנת 1959 על ידי רופא גרמני, בשם וולטר שווקנדיק (Walter Schweckendiek), כפורמולציה לטיפול מקומי של ספחת (פסוריאזיס). חברה שווייצרית בשם פומפארם (Fumapharm) השיקה פורמולציה פומית של DMF (בשילוב עם מספר מונואסטרים) עבור ספחת (פסוריאזיס) בגרמניה בשנת 1994‏.
לחלק מהאנשים שהשתמשו בקרם לספחת (פסוריאזיס) הייתה גם טרשת נפוצה (MS), אשר השתפרה עם הטיפול; זה הוביל למחקרים קליניים למטרה זו. פומפארם הייתה אחת מחברות שביצעו את הניסויים וחברת ביוג'ן שיתפה פעולה איתה במחקר ולאחר מכן רכשה את פומפארם בשנת 2006‏. חברה נוספת, אדיטק פארמה (Aditech Pharma) בשוודיה, עסקה אף היא במחקר של פורמולציות פומיות של DMF עבור MS, ובשנת 2010 רכשה החברה הדנית פורוורד פרמה (Forward Pharma) את הפטנטים של אדיטק.
בינתיים, חברת ביוג'ן המשיכה לפתח פורמולציה פומית של DMF מפומפארם, תחת שם קוד BG-12; במרץ 2013 התרופה אושרה בארצות הברית, בשם המסחרי טקפידרה (Tecfidera), לטיפול במבוגרים עם צורות נשנות של טרשת נפוצה. באירופה, התרופה אושרה בשנת 2014‏.
החברות פורוורד וביוג'ן נכנסו להתדיינות משפטית בענייני פטנטים בתחומי שיפוט רבים; ב -2017 החליטו החברות להסדיר את ההתדיינות משפטית, כאשר חברת ביוג'ן שילמה לחברת פורוורד 1.25 מיליארד דולר, עם פוטנציאל של עד 10% תמלוגים, בהתאם למצב הפטנטים בתחומי השיפוט השונים.
פורמולציה פומית של DMF אושרה באירופה, בחודש יוני 2017, לטיפול בספחת רובדית (פסוריאזיס פלאק) במבוגרים, תחת שם המותג "סקילרנס" (Skilarence) מטעם חברת אלמירל (Almirall)‏.
טרשת נפוצה

טרשת נפוצה היא מחלה אוטואימונית של מערכת העצבים המרכזית, עם מהלך מחלה מגוון הכולל דלקת וניוון של תאי עצב (נוירונים) וסיבי עצב (אקסונים).
בטרשת נפוצה, מערכת החיסון תוקפת את מעטפת ההגנה (מיאלין) המכסה את סיבי העצבים וגורמת לבעיות תקשורת בין המוח לשאר הגוף. בסופו של דבר, המחלה יכולה לגרום להרס או לנזק תמידי של העצבים. סימני ותסמיני המחלה הם בעלי מגוון רחב ותלויים במידת הנזק העיצבי ובעצבים שנפגעו. חלק מהאנשים עם טרשת נפוצה חמורה עלולים לאבד את היכולת ללכת באופן עצמאי או לחלוטין, בעוד שחולים אחרים במחלה עשויים לחוות תקופות ארוכות של הפוגה, ללא תסמינים חדשים.
תופעות לוואי

תווית התרופה כוללת אזהרות לגבי סיכון לאנפילקסיס ולאנגיואדמה, לחולי מוח מתקדם רב-מוקדי (PML), ללימפופניה ולנזק לכבד(אנ').
תופעות לוואי אחרות כוללות, הסמקה ואירועים במערכת העיכול, כגון שלשולים, בחילה וכאבי בטן עליונים.
פרמקולוגיה

דימתיל פומארט היא מולקולה ליפופילית, ניידת ביותר ברקמת אדם. כתרכובת אלקטרופילית, α, β -בלתי רוויה(אנ')‏, DMF מותקפת במהירות על ידי מנטרל הרעלים, גלוטתיון (GSH) בתגובת מיכאל(אנ')‏. ודרך תגובות אלה, DMF עוברת מטבוליזם למונומתיל פומרט (MMF), לפני הכניסה לפיזור סיסטמי; בניסויים קליניים של הפורמולציה של חברת ביוג'ן (Biogen), DMF לא ניתן לכימות בפלסמה, לאחר מתן פומי, וכל האנליזה הפרמקוקינטית נעשתהתוך מדידת MMF.‏DMF תוארה כקדם-תרופה (פרודרג).
מנגנון הפעולה המדויק של דימתיל פומארט אינו ידוע. DMF ו MMF מפעילים את מסלול גורם השעתוק Nrf2‏ (erythroid-derived 2)-like 2 וזוהו כאגוניסטים של הקולטן לחומצה ניקוטינית (ויטמין B3, בניסויי מבחנה.
סינתזה

מספר שיטות קיימות עבור סינתזה במעבדה של דימתיל פומרט. שיטות שדווחו כללו איזומריזציה אלקנית(אנ') של דימתיל מליאט(אנ')‏ ואסטריפיקציה בשיטת פישר(אנ'), של חומצה פומרית.
התרופה בישראל

התרופה טקפידרה מאושרת לשיווק בישראל, בצורת קפסולות קשות עמידות לפירוק בקיבה, ומיועדת לטיפול בטרשת נפוצה התקפית הפוגתית, בחולים מבוגרים. התרופה נכללת בסל הבריאות .
הערות שוליים

1 2  Mrowietz, Ulrich; Altmeyer, Peter; Bieber, Thomas; et al. (2007). "Treatment of psoriasis with fumaric acid esters (Fumaderm®)". JDDG. 5 (8): 716–7. doi:10.1111/j.1610-0387.2007.06346.x. PMID 17659047.
1 2 3 4 5 6  Dimethyl fumarate label
↑  Fumaderm: what is the evidence for its efficacy and safety
↑  Consumers: EU to ban dimethylfumarate (DMF) in consumer products, such as sofas and shoes
1 2  Skilarence 120 mg Gastro-resistant Tablets
↑  Immunomodulatory Effects of Drugs for Treatment of Immune-Related Diseases
1 2  Derek Lowe DRUG DEVELOPMENT - Tecfidera’s Price
1 2  Ettmayer, P; Schnitzer, R; Bergner, A; Nar, H (2017). "Chapter 2.02: Hit and Lead Generation Strategies". In Chackalamannil, Samuel; Rotella, David; Ward, Simon; Martinez, Ana; Gil, Carmen. Comprehensive Medicinal Chemistry III: Volume 2: Drug Discovery Technologies. Elsevier. p. 58. ISBN 9780128032015.]
1 2 3  Frank Vinluan Biogen to Pay $1.25B to Settle Forward Pharma Patent Suit on MS Drug
↑  Tecfidera 120mg and 240mg gastro-resistant hard capsules
↑  Multiple sclerosis
↑  Just how much profit is there in a new drug?
↑  E. Boyland and L. F. Chasseaud Enzyme-catalysed conjugations of glutathione with unsaturated compounds
↑  Kubal, Gina; Meyer, David J.; Norman, Richard E.; Sadler, Peter J. (1995). "Investigations of Glutathione Conjugation in Vitro by 1H NMR Spectroscopy. Uncatalyzed and Glutathione Transferase-Catalyzed Reactions". Chemical Research in Toxicology. 8 (5): 780–91. doi:10.1021/tx00047a019. PMID 7548762.
↑  Schmidt, Thomas J.; Ak, Muharrem; Mrowietz, Ulrich (2007). "Reactivity of dimethyl fumarate and methylhydrogen fumarate towards glutathione and N-acetyl-l-cysteine—Preparation of S-substituted thiosuccinic acid esters". Bioorganic & Medicinal Chemistry. 15 (1): 333–42. doi:10.1016/j.bmc.2006.09.053. PMID 17049250.
↑  Tofacitinib demonstrates efficacy in Phase 3 ulcerative colitis induction trials
↑  Two Approaches to the Synthesis of Dimethyl Fumarate That Demonstrate Fundamental Principles of Organic Chemistry Brian E. Love and Lisa J. Bennett Journal of Chemical Education 2017 94 (10), 1543-1546 doi:10.1021/acs.jchemed.6b00818
↑  somerization of dimethyl maleate to dimethyl fumarate: An undergraduate experiment utilizing high performance liquid chromatography David B. Ledlie, Thomas J. Wenzel, and Susan M. Hendrickson Journal of Chemical Education 1989 66 (9), 781 doi:10.1021/ed066p781
↑  Isomerization of dimethyl maleate to dimethyl fumarate: An undergraduate experiment illustrating amine-catalyzed alkene isomerization, stereochemical principles, sublimation, and product identification by spectroscopic methods Craig B. Fryhle, Carol M. Rybak, and Kenneth E. Pulley Journal of Chemical Education 1991 68 (12), 1050 doi:10.1021/ed068p1050
↑  פרטי מסגרת הכללה בסל באתר משרד הבריאות
| --- | --- |
בקרת זהויות :  GND: 4712813-6
ויליאם הייג

הייג והילרי קלינטון, 14 במאי 2010
ויליאם ג'פרסון הייג (באנגלית: William Jefferson Hague; נולד ב-26 במרץ 1961) הוא פוליטיקאי והיסטוריון בריטי, היה מנהיג המפלגה השמרנית הבריטית וראש האופוזיציה בבריטניה בשנים 1997–2001. הוא המנהיג הראשון של המפלגה השמרנית אשר לא היה ראש ממשלה מאז אוסטן צ'מברלין. בשנים 2005–2010 שימש הייג כשר החוץ בממשלת הצללים השמרנית. בתפקידו האחרון, שימש כמזכיר המדינה לענייני חוץ וחבר העמים של הממלכה המאוחדת.